open-index/open-wikipedia-markdown huggingface dataset:
הון תרבותי

**הון תרבותי** הוא מושג המתייחס לעולם הידע והתוכן של היחיד והקבוצה, והוא מתפקד כגורם מרבד, כגורם המשעתק את אי השוויון, ואת עליונותן החברתית של קבוצות מסוימות והנמכתן והדרתן של קבוצות אחרות. 

את המונח טבע הסוציולוג הצרפתי פייר בורדייה. בספרו Forms of Capital מרחיב בורדייה את מושג ההון מעבר למושג הכלכלי המציין חליפין חומריים, וכולל בו צורות לא-חומריות ולא-כלכליות של הון: הון תרבותי, הון חברתי והון סימבולי. הוא מסביר כיצד ניתן להשיג סוגי הון, לערוך בהם חליפין ולהמיר אותם בסוגי הון אחרים. מכיוון שהמבנה והחלוקה של ההון מייצגים גם את המבנה הפנימי של העולם החברתי, בורדייה טוען כי הבנת הסוגים השונים של ההון יתרמו להבנת המבנה והתפקוד של העולם החברתי.

בורדייה מבחין בין שלוש צורות של הון תרבותי: 

***הון תרבותי ממוסד** – תעודות אקדמיות והסמכות היוצרות "תיעוד על יכולת תרבותית המעניקות לאוחז בהן ערך קונוונציונלי, קבוע וחוקי ביחס לכוח". אסמכתאות אקדמיות אלה יכולות לשמש ככלי המרה בין הון תרבותי לכלכלי.
***הון תרבותי מחופצן** (Objectified) – בעלות על טובין תרבותיים, חפצים חומריים כגון חפצי אומנות, ספרים, ציורים, מכשירים או מכונות. ניתן להעריך אותם הן חומרית, כהון כלכלי, והן סימבולית כהון מחופצן.
***הון תרבותי מופנם/מגופן** (Embodied) – מצוי בתוך האדם, והוא מייצג את ידיעותיו, יכולותיו, ערכיו וטעמו התרבותי. הון מגופן יכול לגדול על ידי השקעת זמן בשיפור עצמי ובלמידה. כאשר הון מגופן נטמע באדם, הוא הופך להביטוס ואינו יכול להיות מועבר בצורה מיידית. כלומר – ההון המגופן הוא מערך התנהגויות (נימוס, דיבור, הליכות וכיוצא בזה) וטעם (בביגוד, חברים, אוכל, תחביבים וכיוצא בזה) של אדם, המעידים על מי שהוא, מהיכן בא, איפה התחנך. הון תרבותי זה, שלא כמו שני האחרים, נרכש רק בתהליך ארוך ומורכב, בעצם במשך כל מהלך חייו של האדם. הפנמת הערכים התרבותיים מתרחשת בעיקר בגיל הילדות, בתהליך החיברות (סוציאליזציה) של האדם, ורק בצורה כזו אותם ערכים יהפכו לחלק בלתי נפרד ממנו. למעשה, סוג ההון הזה הוא המפריד בין מי שנולד למעמד הגבוה לבין מי שהתעשר במהלך חייו וטיפס בסולם המעמדי. ניתן לרכוש הון תרבותי זה רק אם היחיד שרוכש אותם מצויד במערכי-הערכה מנטליים נכונים, ומבין את משמעויות הטובין הללו. זאת מאחר שהסמלים המשוקעים בתוך ההון התרבותי הם תמיד קודים מסוג זה או אחר, ויש תמיד לפענח אותם.

## ראו גם
* נובו ריש

## לקריאה נוספת
* **שאלות בסוציולוגיה**, תרגום מצרפתית: אבנר להב וניצה בן-ארי, תל אביב: הוצאת רסלינג, 2005 [1980]. 
* מ. רגב, **הון תרבותי**, בתוך: א' רם, נ' ברקוביץ (עורכים), **אי שוויון**, באר-שבע: אוניברסיטת בן-גוריון, 2006. עמ' 139-133. 

קטגוריה:תרבות
תרבותי
קטגוריה:סוציולוגיה
בוטפוגו (כדורגל)

**בּוֹטָפוֹגוּ כדורגל וחתירה** (בפורטוגזית: **Botafogo de Futebol e Regatas**, המכונה בקצרה "**בּוֹטָפוֹגוּ**") הוא מועדון ספורט ברזילאי הממוקם בשכונת  בדרום העיר ריו דה ז'ניירו. המועדון מוכר במיוחד בזכות קבוצת הכדורגל שלו, המשחקת בליגת העל הברזילאית (נכון ל-2023).

קבוצת הכדורגל בוטפוגו היא אחת מארבע קבוצות הכדורגל הגדולות של מדינת ריו דה ז'ניירו ביחד עם פלמנגו, ואסקו דה גאמה ופלומיננסה. לבוטפוגו קהל האוהדים השלישי בגודלו במדינת ריו דה ז'ניירו והעשירי בברזיל.
## היסטוריה
בוטפוגו בין מועדוני הספורט הוותיקים שבברזיל. "מועדון החתירה בוטפוגו" (Club de Regatas Botafogo) נוסד ב-1 ביולי 1894 (על מנת להתחרות במרוצי החתירה הפופולריים בשלהי המאה ה-19 בריו דה ז'ניירו) ואילו "מועדון כדורגל בוטפוגו" (Botafogo Football Club) נוסד ב-12 באוגוסט 1904. שני המועדונים התאחדו ב-8 בדצמבר 1942 תחת השם הנוכחי. היריבות בכדורגל בין בוטפוגו ופלומיננסה היא הוותיקה ביותר בכדורגל הברזילאי - מאז 22 באוקטובר 1905.

מאז 2007 המגרש הרשמי של בוטפוגו הוא האצטדיון האולימפי ז'ואו אבלאנז'ה (Estádio Olímpico João Avelange), המוכר בכינוי "אנז'ניאו" (Engenhão), היותו שוכן בשכונת "אנז'ניו דה דנטרו" (Engenho de Dentro) שבעיר ריו דה ז'ניירו. האצטדיון נבנה על ידי מדינת ריו דה ז'ניירו לקראת המשחקים הפאן-אמריקאיים ב-2007 ומושכר לבוטפוגו למשך 20 שנה. בסיום עונת 2014 ירדה לליגה השנייה לאחר שסיימה במקום ה-19 והלפני אחרון בטבלה. עונה לאחר מכן חזרה לליגת העל. בעונת 2020 ירדה בפעם השלישית לליגת המשנה.

ביוני 2025 בגביע העולם למועדונים הפתיעה הקבוצה וניצחה את קבוצת הפאר הצרפתית, אלופת אירופה לאותה שנה, פריס סן-ז'רמן בתוצאה 1-0. 

## תארים
### בברזיל
* ליגת העל הברזילאית 1995
* אליפות הברזילראו 2024
* טאסה ברזיל (אוחד עם ליגת העל) 1968
* טורניר ריו-סאו פאולו 1962, 1964, 1966, 1998

### במדינת ריו דה ז'ניירו
* 21 אליפות ריו דה ז'ניירו: 1907, 1910, 1912, 1930, 1932, 1933, 1934, 1935, 1948, 1957, 1961, 1962, 1967, 1968, 1989 (ללא הפסד), 1990, 1997, 2006, 2010, 2013, 2018
* 8 טורניר איניסיו: 1934, 1938, 1947, 1961, 1962, 1963, 1967 ו-1977
* 8 גביע גואנבארה: 1967, 1968, 1997, 2006, 2009, 2010, 2013, 2015
* 6 גביע ריו: 1989, 1997, 2007, 2008, 2010, 2013

### תארים בינלאומיים
רשמי
* **[[גביע ליברטדורס]]** (1): 2024
* **[[גביע קונמבול]]** (1): 1993
ידידות
* הטורניר הבינלאומי בקולומביה 1960
* פנטגונל דה מקסיקו 1962
* טורניר פאריס 1963
* קואדרנגולר דה בואנוס איירס 1964
* גביע טאראנזה 1966
* טורניר קאראקס 1967, 1968 ו-71970
* טורניר מקסיקו 1968
* טורניר גנברה 1984
* טורניר ברנה 1985
* טורניר פאלמה דה מיורקה 1988
* טורניר אמיזאדה 1990
* טורניר הררה 1996
* טורניר אוסאקה 1996
* טורניר הנשיא השלישי של רוסיה 1996

## שחקנים מפורסמים

## קישורים חיצוניים

* 

## הערות שוליים

*
קטגוריה:קבוצות כדורגל ברזילאיות
קטגוריה:ריו דה ז'ניירו: ספורט
קטגוריה:קבוצות כדורגל שהוקמו ב-1904
קטגוריה:ריו דה ז'ניירו: מועדוני כדורגל
פלמנגו (כדורגל)

**מועדון הפלגות פלמנגו** (בפורטוגזית: **Clube de Regatas do Flamengo**) הוא מועדון ספורט בריו דה ז'ניירו שבברזיל. קבוצת הכדורגל של פלמנגו היא הקבוצה עם מספר האוהדים הגדול ביותר בברזיל, ובשנת 2000, דורגה במקום התשיעי בדירוג "קבוצת המאה של פיפ"א".

פלמנגו היא אחת מארבע קבוצות הכדורגל הגדולות של ריו דה ז'ניירו ביחד עם קבוצות פלומיננסה, בוטפוגו וואסקו דה גאמה, ומחזיקה בשיא הזכיות באליפות ריו דה ז'ניירו בכדורגל עם 38.

מקורו של המועדון הוא שכונת פלמנגו שבריו דה ז'ניירו, אך הוא הועתק לשכונת גבאה ב-1938. מגרשה הביתי של פלמנגו הוא אצטדיון המרקנה. עד 1997 היווה גם אצטדיון הגבאה מגרש ביתי עבור חלק קטן ממשחקיה, אך מאז הוא משמש את הקבוצה לאימונים בלבד. פלמנגו היא אחת משתי הקבוצות בברזיל (יחד עם סאו פאולו) שמעולם לא ירדו לליגה השנייה, ולזכותה שמונה אליפויות, חמישה גביעים, ארבע זכיות בגביע ליברטדורס וזכייה אחת ב.

קבוצת הכדורסל של המועדון זכתה בשמונה אליפויות ברזיל ופעמיים ב, כך שפלמנגו הוא אחד מהמועדונים היחידים בעולם (לצד ברצלונה וריאל מדריד) שזכו בגביע העולם למועדונים הן בכדורגל והן בכדורסל.

## תוארי הקבוצה
### בין-לאומי
**רשמי**
*גביע ליברטדורס - 4 1981, 2019, 2022,  2025
*הגביע הבין-יבשתי - 1, 1981
*גביע מרקוסור - 1, 1999
*גביע הזהב הדרום אמריקאי - 1, 1997 (לא הפסידה באף משחק במהלך הטורניר)

**אחר**
*גביע ראמון דה קראנדס (ספרד) - 2, 1979, 1980
*טורניר פאלמה דה מיורקה (ספרד) - 1, 1978
*גביע קירים (יפן) - 1, 1988
*טורניר המבורג (גרמניה) - 1, 1989
*גביע מרלבורו (יפן) - 1, 1990
*גביע שארפ (יפן) - 1, 1990
*טורניר קואלה לומפור (מלזיה) - 1, 1994

### לאומי
*אליפות ברזיל - 8: 1980, 1982, 1983, , 1992, 2009, 2019, 2020, 2025
*הגביע הברזילאי - 5 (שיא משותף): 1990, 2006, 2013, 2022, 2024
*גביע האלופות הברזילאי - 1: 2001
*טורניר ריו-סאו פאולו - 1: 1961
*גביע העולם למועדונים ברזילאים - 1: 1997
*"טורניו דו פובו" - 1: 1972
*אליפות ריו דה ז'ניירו - 37: 1914, 1915, 1920, 1921, 1925, 1927, 1939, 1942, 1943, 1944, 1953, 1954, 1955, 1963, 1965, 1972, 1974, 1978, 1979, 1979 (מיוחד), 1981, 1986, 1991, 1996, 1999, 2000, 2001, 2004, 2007, 2008, 2009, 2011, 2014, 2017, 2019, 2020, 2021, 2024

## שחקנים מפורסמים
* זיקו
* רומאריו
* בבטו
* אדריאנו לייטה ריביירו
* רונאלדיניו
* ז'וניור
* זיזיניו
* ויניסיוס ג'וניור
* לוקאס פאקטה

## קישורים חיצוניים

* 

## הערות שוליים

*
קטגוריה:קבוצות כדורגל ברזילאיות
קטגוריה:ריו דה ז'ניירו: ספורט
קטגוריה:קבוצות כדורגל שהוקמו ב-1895
קטגוריה:ריו דה ז'ניירו: מועדוני כדורגל
מזון אקזוטי

**מזון אקזוטי**, בפיזיקת חלקיקים, הוא מזון (בוזון המגיב עם הכוח הגרעיני החזק), שאינו מכיל בדיוק זוג קווארק ואנטי-קווארק אחד.

נכון להיום, קיימת הוכחה ניסויית לקיום מזון אקזוטי אחד בלבד, הטטראקווארק. הוא מורכב משני זוגות קווארק ואנטי-קווארק.

ההרכב של מזונים אקזוטיים מוגבל בגלל העובדה שמספר הקווארקים והאנטי-קווארקים הכולל חייב להיות מאוזן (אם לא היה הדבר כך, החלקיק היה פרמיון), ומכיוון שעל כל המזונים להיות "נטולי צבע", מה שיכול להתקיים אך ורק אם הקווארקים מופיעים בשלישייה, כאשר כל קווארק מופיע בצבע אחר (כלומר, קווארק אדום, קווארק ירוק וקווארק כחול כולם נוכחים), או כזוג קווארק ואנטי-קווארק (כלומר, קווארק אדום, ואנטי-קווארק אנטי-אדום).

הקיום האפשרי של מזונים אקזוטיים הועלה כבר בראשית שנות ה-70, כיוון שהוא השלכה מיידית של כרומודינמיקה קוונטית (תורת השדות הקוונטית המתארת את ההאדרונים). מזונים אקזוטיים היפותטיים אחרים כוללים כדור גלואונים, ללא קווארקים ולנטיים אך גלואון אמיתי אחד (או יותר), והיברידים המורכבים מזוג קווארק ואנטי-קווארק ולנטי אחד ומעלה, ובנוסף גלואון אמיתי אחד ומעלה.

*
קטגוריה:האדרונים
עירייה

[ממוזער|250px|[בניין עירייה בעיר מייסור, קרנטקה שבהודו, 11/08]][שמאל|ממוזער|250px|בניין עיריית [מומבאי, 11/08]]
**עירייה** היא יחידת שלטון מקומי, שתפקידה לדאוג לרווחת התושבים בעיר נתונה. את ראש העירייה וחברי מועצת העירייה, בוחרים תושבי העיר אחת לתקופה מסוימת (בישראל – אחת לחמש שנים).

במדינות רבות (ובמידה מסוימת – גם בישראל), נהוג שהמפלגות השונות, החברות גם ברשות המחוקקת וברשות המבצעת, מעמידות מועמדים מטעמן לראשי ערים ורשימות למועצת העיר, בשאיפה שאלה יקדמו את ענייניהן בעיר.

## תפקידי העירייה
ניתן לחלק את תפקידי העירייה לשני תחומים עיקריים:
* מתן שירותים
* פיקוח ורישוי

### מתן שירותים
בתחום מתן השירותים ניתן להבחין בין:

#### השירותים לתושב
* שרותי תברואה – פינוי אשפה מבתים ועסקים, מחזור אשפה, ניקוי רחובות ושווקים, הדברת מזיקים ופינוי פגרים.
* שיפור פני העיר – טיפוחה ושמירתה של חזות העיר, תחזוקת הכבישים והמדרכות, טיפוח ותחזוקה של פארקים וגנים, התקנת אמצעי בטיחות וסימון כבישים, התקנת לוחות מודעות ועוד.
* חניה עירונית – תכנון מערך החניה בעיר, שילוט ותמרור החניה המוסדרת, הפעלת חניונים עירוניים ופינוי צירי תנועה.
* כבאות והצלה – שירותי חירום – כיבוי והצלה, ביקורות למתן רישיון עסק, מתן אישורי בנייה ואכלוס, הדרכות וייעוץ בכל הקשור לנושאי הבטיחות בפני אש.
* שירות וטרינרי – שמירה על בריאות הציבור מפני מחלות וסכנות שמקורן בבעלי החיים, פיקוח על כל מוצרי המזון שמקורם מהחי – בשר, דגים, מוצרי חלב, עופות וביצים, כדי למנוע הפצת מחלות והרעלת מזון, רישום וחיסון בעלי חיים ועוד.
* מים – בעבר אחד השירותים העיקריים שהייתה מספקת העירייה היה אספקת מים, אולם יוזמה של משרד הפנים להפרטת משק המים העירוני הובילה לחקיקת "חוק תאגידי המים והביוב – 2001" אשר אוסר על הרשויות המקומיות ובכללן העיריות החל מפברואר 2008 לטפל בכל נושא המים והביוב שברשותן ולהעביר את הטיפול לתאגיד פרטי.

#### שירותים לקהילה
* שירותי רווחה – ילדים ונוער במצוקה, משפחות וזוגות במצוקה, נפגעי אלימות, קשישים, חסרי בית, מכורים לסמים ועוד.
* בריאות הציבור – קידום בריאות לנשים הרות, תינוקות ופעוטות, תלמידים מבוגרים וקשישים.
* חינוך – גני ילדים, חינוך יסודי, חינוך על יסודי וחינוך מיוחד.
* ספורט – ניהול, אחזקה והפעלה של מרכזי ספורט עירוניים, פיתוח תשתיות ספורט, קיום אירועים מרכזיים ופיתוח ספורט בשכונות.
* דת – הקמת בתי כנסת ומקוואות.
* תרבות ופנאי – אירועי תרבות, ספריות עירוניות, מרכזים קהילתיים ומרכזי אומנויות.

### פיקוח ורישוי
* רישוי בנייה – הוצאת היתרי בנייה, בדיקת התוכניות והכנתן לדיון בוועדת התכנון המקומית או המחוזית.
* פיקוח על הבנייה – אכיפת חוק התכנון והבנייה, פיקוח על הבנייה והתאמתה להיתר הבנייה. איתור עבירות, הכנת כתבי אישום וביצוע צווי הריסה.
* רישוי עסקים – הוצאת רישוי לכל העסקים הטעונים רישוי, סיורים ובדיקות, מתן רישיונות לשילוט ולאירועים המוניים.
* פיקוח על מבנים מסוכנים – איתור מבנים מסוכנים והנחיה בטיפול להסרת הסכנה.

## ראו גם
* עירייה (ישראל)
* מנהלה מקומית

## קישורים חיצוניים

* 
* 

## הערות שוליים

*
קטגוריה:שלטון מקומי
חילוף דורות

**חילוף דורות** – הופעת דור כתוצאה מרבייה מינית והופעת דור כתוצאה מרבייה אל-מינית, לסירוגין.
במחזור חייו של כל צמח מהפשוט ביותר ועד למורכב ביותר יש שני דורות שונים: דור שתאיו הפלואידיים גמטופיט מתחלף בדור שתאיו דיפלואידיים ספורופיט.

ספורופיט בוגר מייצר נבגים הפלואידיים באמצעות מיוזה, תהליך המפחית את מספר הכרומוזומים לחצי, משתי קבוצות לאחד. הנבגים ההפלואידיים המתקבלים נובטים וגדלים לגמטופיטים הפלואידיים רב-תאיים. בבגרות, גמטופיט מייצר תאי רבייה באמצעות מיטוזה, התהליך הרגיל של חלוקת תאים באאוקריוטים, אשר שומר על מספר הכרומוזומים המקורי. שתי גמטות הפלואידיות (שמקורן באורגניזמים שונים מאותו מין או מאותו אורגניזם) מתמזגות ליצירת זיגוטה דיפלואידית, אשר מתחלקת שוב ושוב באמצעות מיטוזה, ומתפתחת לספורופיט דיפלואידי רב-תאי. מחזור זה, מגמטופיט לספורופיט (או באופן שווה מספורופיט לגמטופיט), הוא הדרך שבה כל צמחי היבשה ורוב האצות עוברים רבייה מינית.

בעלי חיים מתפתחים בצורה שונה. הם מייצרים ישירות גמטות הפלואידיות. לא מיוצרים נבגים הפלואידים המסוגלים להתחלק, כך שבדרך כלל אין פאזה הפלואידית רב-תאית. לחלק מהחרקים יש מערכת קביעת מין לפיה זכרים הפלואידים נוצרים מביצים לא מופרות; עם זאת, נקבות המיוצרות מביצים מופרות הן דיפלואידיות.

## קישורים חיצוניים
* 

קטגוריה:אקולוגיה
קטגוריה:רבייה
פנטנל

**פנטנל** (**Pantanal**) הוא אזור הביצות הגדול בעולם המשתרע באמריקה הדרומית על שטח של כ-250,000 קמ"ר. בשנת 2000 הכריז אונסק"ו על אזורי הפנטנל שבברזיל כאתר מורשת עולמית. האזור נמצא בשטחי המדינות מאטו גרוסו ומאטו גרוסו דו סול אשר בברזיל, וכן חלקים קטנים ממנו נמצאים בבוליביה ובפרגוואי. הערים החשובות בו הן קורומבה וקמפו גרנדה במאטו גרוסו דו סול, וקויאבה במאטו גרוסו. הביצות מוצפות בעיקר על ידי נהר פרגוואי.

## פאונה
חיי הבר בפנטנל עשירים וכוללים עשרות בעלי חיים, ביניהם יגואר, קפיבארה (המכרסם הגדול בעולם), קיימני ז'קרה, איילי ביצות, טפירים, שאגן, אנקונדה צהובה, דובי נמלים שונים, דביבון סרטנים, זאב רעמתי, זאב היער, לוטרת ענק, דגי פיראנה ומינים רבים של עופות דוגמת הטוקן ועופות מים רבים.

חלק מהמינים בביצות מצויים בסכנת הכחדה. כל המינים נפגעים או מאוימים על ידי ייבוש הביצות (למטרות חקלאיות), ציד ודיג, זיהומים, הפצת מחלות ומינים פולשים.

**כמה מהחיות הבולטות בפארק**:

קובץ:2119 Pantanal caimans JF.jpg|קיימן ז'קרה
קובץ:Anodorhynchus hyacinthinus -Mato Grosso -Brazil-8c.jpg|ארה יקינתונית
קובץ:Myrmecophaga tridactyla, Pantanal region, Brazil.jpg|דוב נמלים גדול
קובץ:Yellow Anaconda (Eunectes notaeus) (48292380166).jpg|אנקונדה צהובה
קובץ:Eira barabara male 1.jpg|טאירה
קובץ:Piraputangas Rio Sucuri.JPG|דגי בריקון הילארי
קובץ:7840 Pantanal capybaras JF2.jpg|קפיבארה מצויה
קובץ:Lowland Tapir (Tapirus terrestris) male (27546923604).jpg|טפיר ברזילאי
קובץ:5280 Pantanal jaguar JF.jpg|יגואר
קובץ:Black Vultures (Coragyps atratus) at the beach ... (31029565923).jpg|אורובו שחור
קובץ:Aguara1.jpg|זאב הרעמה


## קישורים חיצוניים

* 
* 

קטגוריה:ביצות באמריקה הדרומית
קטגוריה:ברזיל: אתרי מורשת עולמית
קטגוריה:בוליביה: גאוגרפיה
קטגוריה:ברזיל: גאוגרפיה
קטגוריה:פרגוואי: גאוגרפיה
קטגוריה:מאטו גרוסו: גאוגרפיה
קטגוריה:מאטו גרוסו דו סול
קטגוריה:ברזיל: פארקים לאומיים
קטגוריה:ברזיל: שמורות ביוספריות
איליה דו בננל

**איליה דו בננל** (בפורטוגזית: **Ilha do Bananal**, אי מטעי הבננות) הוא אי הנהר הגדול ביותר בעולם. שטחו כתשעה עשר אלף קמ"ר וכולו נמצא במדינת טוקנטינס שבברזיל. האי נוצר על ידי התפצלות של נהר ארגואייה לשני נהרות המתאחדים מחדש בהמשך. דרום האי מהווה מעין שמורה לשבטי האינדיאנים של הקרז'ס והז'אוואס, כמו כן מתגוררים בו חוואים ברזילאים. צפון האי מהווה פארק לאומי. מצד מערב גובל האי במדינת מאטו גרוסו ושם נמצא גם היישוב סאו פליקס דו ארגואייה שהוא הגדול באזור. מצפון לו מצוי השבט האינדיאני הטפירפה. הפארק מיוער ברובו. לאורך הנהר מצויים שטחי הדיג הטובים בעולם לדגים של מים מתוקים, בעיקר של דגי פיררוקו וטוקונרה.

האי התגלה על ידי ז'וזה פינטו פונסקה  ב-26 ביולי 1773.

## קישורים חיצוניים

פסלון קרמיקה שנמצא באי|ממוזער|ימין
* 

קטגוריה:ברזיל: איים
קטגוריה:טוקנטינס
קטגוריה:איי נהר
קטגוריה:ביצות באמריקה הדרומית
מרז'ו

**מרז'ו** (**Marajó** או **אי מרז'ו** **Ilha de Marajó**) הוא האי הגדול ביותר הנמצא בשפך של נהר כלשהו בעולם, והאי ה-35 בגודלו מבין איי העולם. שטחו, 47,573 קמ"ר, מעט יותר משטחה של אסטוניה.

## גאוגרפיה

האי נמצא במדינת פארה שבצפון ברזיל, לגדתו המערבית של שפך האמאזונאס (מפרץ פארה). במערב האי צומח יער גשם טרופי והוא נמוך וביצתי, ונחלים רבים זורמים בו. גם במזרח האי ניתן למצוא שרידים ליערות עברו.

### ההתיישבות האנושית
[שמאל|ממוזער|250px|להקת [מגלן שני (Eudocimus ruber) במרז'ו]]
מספר כפרי דייגים פזורים במזרח האי לגדת האמאזונאס, מספר שעות הפלגה במעבורת מהעיר הגדולה בלם. חוות (Fazenda) לגידול תאו המים ההודי (Bubalus bubalis) פזורות ברחבי מזרח האי, נצר לתאואים שהובאו על ידי קולוניאליסטים צרפתיים.

העיירה הגדולה באי, סווארה (Soure), מונה כעשרים אלף תושבים (21.270 תושבים נכון לשנת 2004) מתוך כמאתיים אלף תושבי האי. התושבים העניים יחסית מתפרנסים מדיג, רעיית תאואים, גידול אננס, ליקוט אסאי ועיבודו. התיירות באי פנימית בעיקרה ומתנהלת בעיקר בסופי שבוע ובחגים. באי מסורת עתיקה ומפותחת של קליעת מלכודות חסילונים.

## היסטוריה

ההתיישבות האנושית באי מתוארכת לאלף ה־2 לפנה"ס.
התרבות המרז'וארית (Marajoara) הטרום-קולומביאנית של האי נודעת בסגנון הקדרות העשיר שלה. הסופר צ'ארלס מאן מתארך תרבות זו למאות התשיעית עד החמש עשרה לספירת הנוצרים, בעוד שחוקרים אחרים מתארכים אותה למאות הרביעית עד השבע עשרה לספירת הנוצרים.

האי מרז'ו הוא המקום היחיד בעולם בו לא תועדה מגפת השפעת הספרדית בשנים 1918–1919, בקרב אוכלוסייה אנושית משמעותית בצפיפותה.

## טבע
[שמאל|ממוזער|250px|[עצלן חום-גרון]]

באי מגוון גדול וייחודי של עופות. יערות האי, אף כי הופרעו על ידי האדם, עודם משמשים בית גידול לקופים רחבי אף, דובי נמלים בינוניים, עצלנים חומי-גרון (Bradypus variegatus) וחיוורי-גרון (Bradypus tridactylus) ויונקים נדירים נוספים. נהרות ונחלי האי שוקקי חיים, בהם דגי הפיררוקו והפיראניה.

### גדת שפך האמזונאס

חופי האי משנים את צורתם על בסיס יומי ועונתי בשל הגאות של האוקיינוס האטלנטי ועליית מפלס המים בנהר האמזונאס. דייגי הנהרות הסמוכים לגדה מתזמנים את צאתם ושובם מהדייג בהתאם למועדי הגאות והשפל, כדי לא לכלות כוחם בשיט נגד הזרם. בלב האי ישנה ימה גדולה. המליחות המשתנה בשפך הנהר קטלנית בכל רגע נתון לאוכלוסייה שונה של דגים, שגופותיהם נסחפות לחופי האי, למאכל להקות האורובו השחור. יערות מנגרובים גדלים על חלקים נרחבים מחופי האי ותוחמים מקטעים ארוכים של חופים חוליים נוחים לרחצה. עצי פרי כדוגמת הבקורי והתולענה גדלים בקרבת החוף ומזינים להקות קופי סנאי צהובי-מרפקים.

## קישורים חיצוניים

* 

## הערות שוליים

קטגוריה:איים בים הקריבי
קטגוריה:ברזיל: איים
קטגוריה:פארה: גאוגרפיה
מפלי איגואסו

250px|שמאל|ממוזער|מפלי איגואסו ממעוף הציפור: במרכז מפל גרון השטן. מימין לו הצד הארגנטינאי ומשמאל הברזילאי
**מפלי איגואסו** (בספרדית: **Cataratas del Iguazú**, בפורטוגזית: **Cataratas do Iguaçu**) הם סדרה של מפלי מים על נהר איגואסו המחלקים את הנהר לקטע עליון ולקטע תחתון. המפלים שוכנים על קו הגבול בין מדינת פרנה בברזיל (20%) ופרובינציית מיסיונס בארגנטינה (80%). מקור שמם של המפלים בשפת גוארני או טופי עתיקה והוא מצרף של המילים "אי" (מים) ו"גואסו" (גדולים). הפארק בצד הארגנטינאי של המפלים הוכרז על ידי אונסק"ו כאתר מורשת עולמית בשנת 1984, ובשנת 1986 הוכרז גם הפארק בצד הברזילאי ככזה. בשנת 2011, המפלים נבחרו לאחד משבעת פלאי עולם הטבע.

## המפלים
ממוזער|ימין|280px|'''קליפ וידאו''':מראה פנורמי של מפלי האיגואסו
המפלים נמצאים לאורך קטע של 2.7 ק"מ בנהר איגואסו, כ-20 ק"מ ממקום שפכו אל נהר פרנה, בגבול שבין ארגנטינה, ברזיל ופרגוואי. מערכת המפלים כוללת כ-275 מפלים, גובהם המקסימלי 82 מטרים, ומימיהם נופלים בשתי מדרגות. הספיקה הכללית של המפלים עולה על 6.25 מיליון קוב לשעה. ב-9 ביוני 2014 נרשמה ספיקת שיא של 45,700 מטר מעוקב לשנייה בעקבות שיטפונות. במהלך בצורת ב-1978, המפלים כמעט התייבשו.

ליד המפלים יש שלוש ערים: פוז דו איגואסו בברזיל, פוארטו איגואסו בארגנטינה, וסיודד דל אסטה בפרגוואי. כ-80% מהמפלים נמצאים בארגנטינה, שם ניתן לצפות בהם מקרוב, אך התצפית הפנורמית אפשרית רק מברזיל. המפל המפורסם ביותר הוא "גרון השטן" , הממוקם על קו הגבול בין המדינות, עם צורת פרסה ברוחב 150 מטר ובאורך 700 מטר.

## הפארקים הלאומיים
הפארק הלאומי איגואסו בארגנטינה כולל את הפארק עצמו המשתרע על פני שטח של 492 קמ"ר, ושמורת טבע בשטח של 63 קמ"ר. תחילתו בשנת 1909 אך הוא הוכרז באופן רשמי רק בשנת 1934. הפארק הלאומי איגואסו בברזיל הוקם בשנת 1939 והוא מקיף שטח של 1,700.86 קמ"ר, מהם 11.36 קמ"ר בתחומי האיים שבנהר.

האקלים באזור הוא טרופי. כמות המשקעים השנתית הממוצעת היא כ-2,000 מ"מ המתחלקים באופן שווה למדי משך כל השנה. הלחות גבוהה ומגיעה לעיתים ל-90%. הטמפרטורות הממוצעות נעות בין 33°C בקיץ ל-9°C בחורף.

בפארקים זוהו למעלה מ-2,000 מינים של צמחים וסקולריים. החי כולל למעלה מ-400 מיני עופות (ביניהם סיס שחור גדול המקנן בתוך המפלים) ויונקים אופייניים כמו טפיר ברזילאי, חוטמן, דביבון סרטנים, אוצלוט, יגואר, דובי נמלים, קופי קפוצ'ין ועוד.

## בקולנוע
המפלים הופיעו במספר סרטים, בהם מונרייקר מסדרת ג'יימס בונד (1979), המיסיון (1986), אינדיאנה ג'ונס וממלכת גולגולת הבדולח (2008) ועוד.

## קישורים חיצוניים

* 
* פורטל תמונות. מפלי איגואסו, ארגנטינה - מתוך אתר MyWorldShots.com
* ספיקת שיא באיגואסו. סרטון מ-9 ביוני 2014
* מפלי איגואסו
* 
* 
* 
* 
* 

## הערות שוליים

250px|ממוזער|מפלי איגואסו

קטגוריה:ברזיל: אתרי מורשת עולמית
קטגוריה:ארגנטינה: אתרי מורשת עולמית
3
איגואסו
קטגוריה:ארגנטינה: גופי מים
קטגוריה:ברזיל: גאוגרפיה
קטגוריה:ברזיל: פארקים לאומיים
קטגוריה:מיסיונס: גאוגרפיה
קטגוריה:מדינת פרנה: גאוגרפיה
קטגוריה:ארגנטינה: פארקים לאומיים
קטגוריה:גבול ארגנטינה–ברזיל
ח

**ח**' היא האות השמינית באלפבית העברי. שם האות: **חי"ת** (**חֵית**).

## הגייה
בהתאם לחלוקת אותיות האלפבית העברי לחמשת מוצאי הפה, ח' נמנית עם ארבע האותיות הגרוניות: אהח"ע.

מבחינה פונולוגית היא מייצגת עיצור לועי, חוכך, אטום (/ħ/ :IPA), אולם בפי רוב הדוברים כיום היא מבוטאת כמו כ"ף רפה, כלומר עיצור ענבלי, חוכך, אטום (/χ/ :IPA). הגייתה הלועית נשמרה בישראל רק בפי בני עדות המזרח, ובפרט בפי יוצאי תימן.

## ייצוג

[שמאל|ממוזער|300px|האות ח' מוצגת ב[גופן|גופנים הבאים (מימין לשמאל):פרנק-ריהל, אריאל, דוד, כתב רש"י, כתב סת"ם, כתב, חיים]]

בקוד ASCII מיוצגת האות ח' בערך E7, ובקוד Unicode היא מיוצגת בערך 05D7.

בקוד מורס מיוצגת האות ח' באמצעות הרצף: **....** (נקודה נקודה נקודה נקודה).

right
הוא ייצוגה של האות ח' בכתב ברייל.

באלפבית צלילי מיוצגת האות ח' באמצעות המילה "**חווה**".

באיתות בדגלי סמפור ח' מיוצגת על ידי דגל אחד הפונה מערבה (שמאלה) ודגל שני הפונה דרום-מערבה.

## שימושים
בגימטריה ערכה 8, ובהתאם לכך כיתה ח' היא הכיתה השמינית בבית הספר. כאשר האות ח' מופיעה בראש מספר פירושה 8,000, למשל: ח'תשס"ד הוא 8,764.

בשפה העברית החדשה שכיחות השימוש באות **ח**' היא כ־2.36% מכלל אותיות האלפבית העברי.

האות ח' שימשה בתכתובת של חברי תנועת העבודה וההסתדרות בישראל כקיצור של המילים "חבר", "חברה" במקום הקידומת "מר" או "גב'".

בפורומים וצ'אטים באינטרנט, נועד רצף האות ח' (לדוגמה: "חחח") להביע צחוק או גיחוך.

## ראו גם
* ح – האות '''חא''' בערבית
* خ – האות '''ח'א''' בערבית

## קישורים חיצוניים

* 
קטגוריה:אותיות בעברית
קטגוריה:8 (מספר)
פרחי הדגל

**פרחי הדגל** היא תנועת נוער חרדית בישראל. בראש הארגון עומד הרב נפתלי פרוש, בנו של הרב מנחם פרוש. התנועה רואה את תפקידה בהחדרת ערכי התורה והיהדות בקרב הנוער. עיקר פעולותיה בלימוד הלכות אקטואליות בקרב בני נוער. ההלכות נלמדות לפי לוח השנה העברי וכדומה. אחת לתקופה נערכים מבצעי שינון ולימוד ובסיומם מתקיימים מבחנים פומביים - ארציים ועולמיים.

התנועה מחנכת לעזרה לזולת והיא דוגלת בהתנדבות לטובת אזרחי המדינה כערך המהווה תחליף לשירות בצה"ל.

בשנת 2002 היו בתנועה כ-4000 חניכים. היא מקבלת כספים ממשרד החינוך מתוך התקציב של תנועות הנוער בהתאם לגודלה. בשנת 2000 קיבלה התנועה 1,286,109 שקלים, ובשנת 2005 כמיליון שקלים וב-2018 12,543,702 שקלים. התנועה גם מקבלת סכומי כסף מרשויות מקומיות ובשנת 2002 קיבלה מעזבונות.

## קישורים חיצוניים
* 
* יוסף פונד, הקבצו צעירי יהודה: תנועות הנוער והצעירים של אגודת ישראל, ירושלים: כרמל, תשפ"ג.

## הערות שוליים

קטגוריה:תנועות נוער עבריות
קטגוריה:יהדות חרדית בישראל
קטגוריה:ישראל: ארגוני נוער
כדור גלואונים

**כדור גלואונים** (באנגלית: **Glueball** או **Gluon-Ball**), בפיזיקת חלקיקים, הוא חלקיק תת-אטומי המורכב אך ורק מגלואונים ואינו מכיל קווארקים. הרכבת חלקיק מגלואונים בלבד אפשרית משום שגלואונים נושאים עמם מטען צבע ומגיבים עם הכוח הגרעיני החזק. גילוי כדורי גלואונים במאיץ חלקיקים הוא מורכב במיוחד, מכיוון שהם מתרכבים בקלות עם מזונים אחרים.

## ראו גם
*מיון החלקיקים

## קישורים חיצוניים

קטגוריה:מזונים אקזוטיים
פרזידנטה ונססלאו

**פרזידנטה ונססלאו** (בפורטוגזית: **Presidente Venceslau**) הוא ישוב ברזילאי בן כארבעים אלף תושבים במדינת סאו פאולו וסמוך לנהר פרנה. מסביב לעיירה ישנן פאזנדות לרוב (חוות בקר), ומהן מיוצא בשר גם לישראל.

העיירה בנויה בתים נמוכים ורחובות עשויים אבן. הכנסייה היא אחד המבנים הגדולים בה. בצמידות אליה מצויה הכיכר, שמהווה מקום בילוי לצעירים רוכבי קטנועים בסופי שבוע, אשר מקיפים אותה ללא ליאות במשך לילה תמים, בעודם צוהלים אל הנערות סביב. דיג ושיט בנהר ורכיבה על סוסים בחוות הם פעילויות הספורט הנפוצות באזור.

השדרה הראשית נקראת דון פדרו דה דויס (Don Pedro II) ולאורכה יש לנצ'ונטות (שילוב של מסעדה, באר ובית קפה) וספטריות (חנויות לייצור נעליים) המייצרות בוצ'ינות (מגפי רוכבים) מעור הפרות. ברחוב ישנן כמה פאוזאדות, מעין בתי מלון קטנים שלא מציעים דבר מלבד לינה בחדרים פשוטים, וארוחת בוקר הכוללת בעיקר את פרי הפפאיה וקפה משובח לפועלים מזדמנים.

היישוב קרוי על שם ונססלאו בראז, אחד מנשיאי ברזיל, כמו היישוב הסמוך, פרזידנטה אפיטסיו, והעיר הקרובה פרזידנטה פרודנצ'ה.

בעיירה גרים מעט יהודים, לרוב פליטי פרזידנטה פרודנצ'ה או כאלה שעובדים בקאיובות – אותן משחטות המכשירות את הבשר. ישנה גם קהילה קטנה של קריינצ'ס – בני כת פרוטסטנטית שמזכירים בלבושם הצנוע את הדתיים בישראל, אם כי מרבית הקהילה היא קתולית.

## קישורים חיצוניים

* 

קטגוריה:מדינת סאו פאולו: ערים
קטגוריה:יישובים שהוקמו ב-1921
חלקיק תת-אטומי

[שמאל|ממוזער|200px|אטום מסוג [הליום (לא בקנה מידה)  האלקטרון חג במהירות סביב הגרעין, המורכב מפרוטונים ונייטרונים.]]
ממוזער|475px|החלקיקים היסודיים – הרכב החומר וכוחות
**חלקיק תת-אטומי** הוא חלקיק שגודלו קטן מזה של אטום. בפרט, אלו הם החלקיקים המרכיבים את האטום: האלקטרון, הפרוטון והנייטרון, וכן גם חלקיקים המיוצרים בתהליכי הקרנה ופיזור, כמו הפוטון, הנייטרינו והמיואון. חלק גדול מן החלקיקים התת-אטומיים שנתגלו ונחקרו אינם יציבים, ולכן שכיחותם בטבע קטנה. עם זאת, ניתן לייצר רבים מהם בתהליכי פיזור במאיצי חלקיקים. חקר החלקיקים התת-אטומיים הוא התחום הפעיל ביותר בפיזיקת החלקיקים.

האלקטרון (המסומן ב-) קיים בכל האטומים; מסתו היא כ-1/1836 ממסתו של אטום מימן. מטענו החשמלי שלילי. הפרוטון (סימון p) קיים גם הוא בכל האטומים; משקלו זהה כמעט לזה של אטום מימן, והוא נושא מטען חשמלי הזהה בערכו המוחלט לזה של האלקטרון, אך הפוך ממנו בסימונו. הנייטרון (סימון n) הוא חלקיק נטרלי מבחינת מטען חשמלי, ויש לו בקירוב את אותה המסה כמו לפרוטון.

האדרונים הם חלקיקים, המורכבים מקווארקים. באריונים ומזונים, למשל, הם האדרונים. באריונים מורכבים בדרך-כלל משלושה קווארקים, וברוב המקרים מדובר בשילוב של קווארקים מסוג "למעלה" ו"למטה". לכולם יש מסת מנוחה גדולה יחסית לשאר החלקיקים התת-אטומיים. הפרוטון והנייטרון, למשל, הם באריונים.

מזונים מורכבים מקווארק רגיל אחד ומאנטי-קווארק, מה שגורם למספר הבאריון שלו להיות אפס. אף אחד מהם אינו יציב במיוחד, אך יש להם זמן מחצית חיים של מספר ננו-שניות.

לפטונים אינם מורכבים מקווארקים, ולא מאף חלקיק אחר, עד כמה שידוע לנו נכון להיום. לחלק אין מסת מנוחה, בעוד שלאחרים יש מסה אדירה. הלפטונים כוללים, למשל, את האלקטרון, מיואון, טאו ואת הנייטרינו.

## ראו גם
*בוזון
*פרמיון
*חלקיק אלמנטרי
*פיזיקת חלקיקים
*רשימת החלקיקים
*ציר זמן של תגליות בתחום פיזיקת חלקיקים

## קישורים חיצוניים

* 

קטגוריה:פיזיקת חלקיקים
לרנז'ל דו ז'ארי

**לרנז'ל דו ז'ארי** (בפורטוגזית: **Laranjal do Jari**) היא עיירה במדינת אמאפה בברזיל. בסמוך לה זורם נהר ז'ארי, מיובלי נהר האמזונאס. הנהר מפריד בין מדינת אמאפה למדינת פארה. משמעות השם היא "הפרדסים של ז'ארי". ביישוב עצמו אין גידולי תפוזים, ומקור השם הוא שרירותי ככל הנראה.  

בעבר הייתה כלכלת האזור מושתתת על ליקוט אגוזי ברזיל, גידול בקר וביזונים, מסחר עם גוויאנה הצרפתית ועם שבטי האינדיאנים באזור. הכפר וסביבותיו מהווים מרכז יציאה לאגרונומים העובדים בפרויקט ז'ארי, בו בוחנים גידולי אילנות כמו אקליפטוס ואורן בשטחי יער מבוראים באופן מבוקר. במובנים רבים נראה שהזמן עמד מלכת ביישוב, והמודרניזציה לא קנתה בו אחיזה. ביישוב קיימים כיכר וכביש עפר שרק כמה מטרים נסללו ממנו בסוף המאה ה־19 ומאז נעצרה העבודה.

בית החולים המשרת את הכפר ואת עשרות אלפי תושבי הסביבה ושוכן במונצ'ה דוארדו (Monte Dourado), עיירה בת 18 אלף תושבים הנמצאת במדינת פארה מצדו השני של הנהר. 

## קישורים חיצוניים

* 

קטגוריה:אמאפה: ערים
קטגוריה:יישובים שהוקמו ב-1987
אלפבית פונטי בין-לאומי

**אָלֶפְבֵּית פוֹנֵטִי בין-לאומי** (באנגלית: **International Phonetic Alphabet**, ובראשי תיבות: **IPA**, ובעברית גם **יפ"א**) הוא מערכת אותיות וסמלים פונטית המבוססת בעיקרה על האלפבית הלטיני והאלפבית היווני. המערכת נבנתה בידי האגודה הבין-לאומית לפונטיקה כדי לשמש תקן לייצוג צלילי-דיבור בכתב. ב-IPA משתמשים מורים ולומדי שפות זרות, בלשנים, קלינאי תקשורת, זמרים, שחקנים, מִילונאים, יוצרי שפות מתוכננות ומתורגמנים.

ה-IPA נועד לייצג את מאפייני הצלילים שמהם מורכב הלקסיקון (ובמידה מוגבלת, הפרוזודיה) של השפה המדוברת: הגאים, פונמות, אינטונציה והפרדת מילים והברות. כדי לייצג מאפיינים נוספים של דיבור (כגון: חיכוך שיניים, גמגום, וצלילים המושמעים בעקבות שפה שסועה) ניתן להשתמש בתוספת של סימנים הנקראת "תוספות ל־IPA".

ה־IPA מייצג צלילים על ידי אותיות בודדות או על ידי צירופי אותיות וסימנים דיאקריטיים (סימני הֶבְחֵן). לדוגמה, הצליל של האות האנגלית "t" ניתן לייצוג ב־IPA בעזרת האות האחת [t] או בשילוב של אות וסימנים דיאקריטיים [t̺ʰ]. הדיוק הוא בהתאם לרצון לדייק. לעיתים תכופות משתמשים באות אחת לייצוג מגוון של צלילים בתוך שפה אחת (הדבר תלוי במידת הדיוק הנחוצה למתעתק). לדוגמה, האות "t" שאינה ייחודית לצליל מסוים יכולה לסמן את הצליל [t̺ʰ] או את הצליל [t] בהתאם לשימוש בשפה מסוימת.

האגודה הבין-לאומית לפונטיקה מוסיפה, משמיטה או משנה מדי פעם אותיות או סימנים דיאקריטיים. מאז השינוי האחרון בשנת 2005 יש 107 אותיות, 52 סימנים דיאקריטיים ו־4 סימנים פרוזודיים. כל אלה מוצגים באתר ה־IPA.

## היסטוריה של האלפבית הפונטי הבין-לאומי
בשנת 1886 הוקם הארגון שמשנת 1897 ואילך ייקרא "האגודה הבין-לאומית לפונטיקה" (בצרפתית: l’) על ידי קבוצה שבין חבריה היו מורי שפות בריטים וצרפתים, ובראשם הבלשן **פּוֹל פּאסי** . האלפבית התבסס במקור על רפורמה בשיטת הכתיבה עבור השפה האנגלית הידועה בשם "אלפבית רומי". על מנת להפוך את השיטה לשימושית בשפות אחרות אפשרו לצלילי התנועות להשתנות משפה לשפה. בשנת 1888 שונה האלפבית כך שיהיה אחיד לכל השפות, ובכך הציבו תנאי מקדים לכל שינוי עתידי.

מאז היווצרותו עבר האלפבית מספר שינויים. האלפבית עבר שינויים והרחבות גדולות בשנים 1900 ו־1932 ונותר ללא שינוי עד כנס קיל בשנת 1989. שינוי מזערי נעשה בשנת 1993 בכך שנוספו ארבע אותיות עבור תנועות אמצעיות מרכזיות והוסרו אותיות שסימלו עיצורים מפונמים "אטומים". השינוי האחרון של האלפבית היה בשנת 2005 בהוספת אות עבור עיצור שפתי־שיני, מקיש (10px). מלבד הוספה והסרה של סמלים, שינויים באלפבית כוללים בעיקר מתן שמות חדשים לסמלים ולקטגוריות ושינוי צורות של אותיות קיימות.

תוספות לאלפבית הן יחסית חדשות. "תוספות ל־IPA"  היא מערכת של סמלים שנוצרה בשנת 1990. המערכת אומצה באופן רשמי בידי "האגודה הבין-לאומית לקליניקה פונטית ובלשנות" .

## טבלת האלפבית הפונטי הבין-לאומי וטרפז התנועות
בתמונה להלן מופיעה טבלת האלפבית הפונטי הבין-לאומי המציגה את הסימנים הפונטיים של העיצורים הממוינים על פי ערכיהם הפונטיים. בצד ימין במרכז מופיע טרפז התנועות המציג את הסימנים הפונטיים של התנועות המסודרות בהתאם לערך הפונטי של כל תנועה.

ממוזער|מרכז|630px|טבלת האלפבית הפונטי הבין-לאומי וטרפז התנועות (2020)

## ראו גם
* רשימת עיצורים
* רשימת תנועות
* פונולוגיה
* פונמה

## קישורים חיצוניים

* 
*  דף אקדמי עם הסבר על אלבית פונטי בין-לאומי
* אתר המציג את מספרי הסמלים הפונטיים ב־unicode
* אתר נוסף המציג את מספרי הסמלים הפונטיים ב־unicode
* 

בין-לאומי
גוארנה

**גוארנה** (פורטוגזית: Guaraná; שם מדעי: *Paullinia cupana*) הוא שיח טרופי בעל פירות אכילים הגדל ביער האמאזונאס.

הגוארני נהגו לשתות חליטה ממותקת של אבקת זרעי גוארנה. הגוארנה משמשת ליצירת משקה קל מוגז וממותק וכן לכמוסות אותן נוטלים הברזילאים בתקופת הקרנבל כדי לשמור על ערנות.

## המשקה
ממוזער|250px|פירות גוארנה
בנוסף לכימיקלים אחרים, צמח הגוארנה מכיל קפאין, תאופילין ותאוברומין. התמצית הנוזלית של הגוארנה מעוררת את מערכת העצבים המרכזית עקב הימצאותו של הקפאין. בין משקאות האנרגיה המכילים גוארנה נכללים, בין היתר, פפסי ז'וסטה, גולי גורנה וסוקו.

ברזיל מייצרת כמה משקאות קלים המכילים את תמצית הגוארנה ובלי תוספות קפאין. כל מוצר שונה באופן בולט בטעם ממשנהו, לחלקם ישנה כמות מעטה מאוד של טעם הגוארנה הטבעי. בברזיל, מכירות משקאות הגוארנה הן במקום השני לאחר מכירות משקאות הקולה.

המשקאות בדרך כלל תוססים, מתוקים, עם טעם לוואי של הפרי. רוב משקאות הגוארנה מיוצרים בברזיל וחלקם מיוצאים למדינות שכנות כמו פרגוואי. המשקאות הנפוצים ביותר בברזיל הם: גוארנה אנטארקטיקה (הנפוץ ביותר), גוארנה בראהמה, וקוואטי (KUAT), השייך לחברת קוקה-קולה.

בשנות השמונים יובא משקה הגוארנה לישראל, כשזמריר הפרסומת שלו התבסס על השיר ראמיה של הזמר אפריק סימון.

## קישורים חיצוניים

* 

## הערות שוליים

קטגוריה:סבונניים
קטגוריה:פירות טרופיים
קטגוריה:צמחים ביער האמזונאס
המוסד הלאומי למען האינדיאנים

**המוסד הלאומי למען האינדיאנים** (פורטוגזית: Fundação Nacional do Índio או בקיצור FUNAI) הוא המוסד הלאומי של ברזיל למען האינדיאנים, המגן על האינדיאנים החיים בתחומה. במקור הוא כונה השירות להגנת האינדיאנים (פורטוגזית: Serviço de Proteção ao Índio). 

השירות להגנת האינדיאנים הוקם בשנת 1910 על ידי המרשל קאנדידו רונדון, ששימש גם כמנהלה הראשון. החל משנת 1957, דעכה השפעת השירות. הוא הוקם מחדש בימי הדיקטטורה הצבאית, בשנת 1967, ונושא מאז את שמו הנוכחי.

כיום, מטה המוסד ממוקם בברזיליה וכפוף למשרד המשפטים הברזילאי. המוסד אחראי על הטיפול בענייני הילידים, כמו חלוקת אדמות, הגנה על זכויות, וכל נושא אחר הקשור לאוכלוסיות השבטים הילידים בארץ. FUNAI אחראית לקידום מחקרים בנושא זיהוי ותיחום, סידור קרקעות ורישום אדמות שנכבשו באופן מסורתי על ידי עמים ילידים, בנוסף לפיקוח וביקורת על אדמות ילידים. FUNAI גם מרכזת ומיישמת מדיניות להגנה על אנשים מבודדים. על הגוף מוטל גם לקבוע ניסוח בין-מוסדי שמטרתו להבטיח גישה מובחנת לזכויות חברתיות ואזרחיות עבור עמים ילידים, על ידי פיקוח על מדיניות המכוונת לביטחון סוציאלי וחינוך בית ספר ילידי, כמו גם קידום קידום ותמיכה של תהליכים חינוכיים. השתתפות ושליטה קהילתית וחברתית מסורתית. הביצועים של המוסד מונחים על ידי מספר עקרונות, בהם בולטת ההכרה בארגון החברתי, במנהגים, בשפות, באמונות ובמסורות של עמים ילידים, המבקשת להשיג את האוטונומיה וההגדרה העצמית של העמים הילידים בברזיל, התורמת לגיבוש מדינה דמוקרטית ורב-אתנית.

## ראו גם

* שבטים ילידים בברזיל

## קישורים חיצוניים
* 

* 

## הערות שוליים

קטגוריה:ערכים שבהם תבנית בריטניקה אינה מתאימה
אינדיאנים
איבמה

**איבמה - המכון הברזילאי לסביבה ומשאבים טבעיים מחודשים** (בפורטוגזית: **Ibama - Instituto Brasileiro do Meio Ambiente e dos Recursos Naturais Renováveis**), היא רשות שימור הסביבה הפדרלית של ברזיל, הרשות מהווה את אחד הגופים החשובים ביותר בעולם לשמירת הסביבה של כדור הארץ. הרשות נוסדה בשנת 1989 והיא קשורה למשרד לאיכות הסביבה הברזילאי.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארגונים להגנת הסביבה
קטגוריה:ברזיל: ארגונים ממשלתיים
דגל מלטה

**דגל מלטה** (במלטית: **Bandiera ta' Malta**) הוא דגלה הלאומי של מלטה. עיצובו הוא דגל דו-צבעי, המורכב משני פסים אנכיים - לבן בצד השמאלי ואדום בצד הימני.

בקנטון הדגל (הפינה השמאלית העליונה) מתנוסס צלב ג'ורג' (ממוסגר בקו אדום) - אות כבוד שהוענק לכל האוכלוסייה המלטזית על גבורתם ואבירותם במהלך מלחמת העולם השנייה.

דגל מלטה הוא בין הדגלי המדינות היחידים שיש בו  גוונים של אפור. כמו כן הוא אחד משלושה דגלי המדינה היחידים שבו יש בני אדם (בנוסף לדגל בליז ודגל ברוניי)

## ראו גם

## קישורים חיצוניים

* 
* דגלי וסמלי מלטה באתר משרד המידע של ממשלת מלטה 
* דגל מלטה באתר נשיא מלטה 
* 

מלטה, דגל
קטגוריה:מלטה: סמלים לאומיים
מלטה
מלטה
מלטה
מלטה
מלטה
ט

**ט**' היא האות התשיעית באלפבית העברי, ושמה **טי"ת** (**טֵית**). 

## הגיית האות ט'
בהתאם לחלוקת אותיות האלפבית העברי לחמשת מוצאי הפה, ט' נמנית עם חמש האותיות הלשוניות: דטלנ"ת. 

מבחינה פונולוגית ייצגה האות ט' במקור עיצור מכתשי מלועלע, סותם, אטום (/tˤ/ :IPA). עיצור זה הוא עיצור נחצי, כמו טא (ط) הערבית. בפי דוברי העברית החדשה, היא מבוטאת כעיצור מכתשי, סותם, אטום (/t/ :IPA), כמו הגיית האות ת'.

## ייצוג האות ט'

[שמאל|ממוזער|300px|האות ט' מוצגת ב[גופן|גופנים הבאים (מימין לשמאל):פרנק-ריהל, אריאל, דוד, כתב רש"י, כתב סת"ם, כתב, חיים]]

בקוד ASCII מיוצגת האות ט' בערך E8, ובקוד Unicode היא מיוצגת בערך 05D8.

בקוד מורס מיוצגת האות ט' באמצעות הרצף (משמאל לימין): **-..** (נקודה נקודה קו).

right
הוא ייצוגה של האות ט' בכתב ברייל.

באלפבית צלילי מיוצגת האות ט' באמצעות המילה "טיח".

באיתות בדגלי סמפור ט' מיוצגת על ידי דגל אחד הפונה לכיוון דרום־מערב ודגל שני הפונה לכיוון צפון־מערב.

## שימושים
בגימטריה ערכה 9, ובהתאם לכך כיתה ט' היא הכיתה התשיעית בבית הספר. כשהאות ט' מופיעה בראש מספר פירושה 9,000, למשל: ט'תתנ"א הוא 9,851.
המספר 15 נכתב באופן חריג בצורה ט"ו, כדי להימנע מכתיבת אותיות המרכיבות את השם המפורש. מסיבה דומה נכתב המספר 16 בצורה ט"ז.

בשפה עברית מודרנית שכיחות השימוש באות **ט**' היא כ־1.08% מכלל אותיות האלפבית העברי.

ט' הוא קיצור של המילה "טון".

## ראו גם
* ط – האות '''טַא''' בערבית
* ظ – האות '''טַ'א''' בערבית
* θ - האות '''תטא''' ביוונית

## קישורים חיצוניים

* 
* 

## הערות שוליים

קטגוריה:אותיות בעברית
קטגוריה:9 (מספר)
ס

**ס**' היא האות ה-15 באלפבית העברי. שמה **סָמֵ"ך** (בפי יהודי תימן **סְמָך**).

## הגייה
מבחינה פונולוגית ס' מייצגת עיצור מכתשי, חוכך שורק, אטום (IPA: /s/).

בהתאם לחלוקת אותיות האלפבית העברי לחמשת מוצאי הפה, ס' נמנית עם חמש האותיות השיניות: זסשר"צ.

בפעלים שהאות הראשונה שלהם היא ס' חל שיכול עיצורים בבניין התפעל: הסתרק, הסתדר.

## ייצוג האות ס'
שם האות סמ"ך קשור כנראה לסמיכה ולעזר, ויש אומרים שמקור השם בצורתה באלפבית העברי הקדום, שהייתה כצורת שלד של דג (סַמַכּ בערבית). 

[שמאל|ממוזער|300px|האות ס' מוצגת כאן ב[גופן|גופנים הבאים (מימין לשמאל): פרנק-ריהל, אריאל, דוד, כתב רש"י, כתב סת"ם, כתב, חיים]]

בקוד ASCII מיוצגת האות ס' בערך F1, ובקוד Unicode היא מיוצגת בערך 05E1.

בקוד מורס מיוצגת האות ס' באמצעות הרצף (משמאל לימין): **.-.-** (קו נקודה קו נקודה). סימן ארוך במיוחד זה משקף את תפוצתה הנמוכה של האות ס בטקסטים עבריים.

right
הוא ייצוגה של האות ס' בכתב ברייל.

באלפבית צלילי מיוצגת האות ס' באמצעות המילה "סמך".

באיתות בדגלי סמפור ס' מיוצגת על ידי דגל אחד הפונה מערבה (שמאלה) ודגל שני הפונה צפונה (כלפי מעלה).

## שימושים
בגימטריה ערכה 60.

בשפה עברית מודרנית שכיחות השימוש באות **ס**' היא כ־1.55% מכלל אותיות האלפבית העברי.

הקיצור ס' בסלנג הצבאי פירושו סְגן, והוא מופיע גם בצירופים כגון "סמ"פ" (קרי: סמך מם פא), שפירושו סגן מ"פ,
וכן בחיל הים מתקיים קורס ושמו ס', המכשיר חיילים להיות מכונאים בסטי"לים.

האות ס' מופיעה בביטויים אחדים:
* **ס"ט** (מבוטא סמך-טית): סיפיה טב – בעברית 'סופו טוב', (לא ספרדי טהור – יהודי שמוצאו מספרד).
* **ס"מ** (מבוטא סמך-מם): קיצור שמו של סמאל, מלאך המוות.

## ראו גם
* س – האות '''סין''' בערבית

## קישורים חיצוניים

* 

קטגוריה:אותיות בעברית
קטגוריה:60 (מספר)
נ

**נ**' היא האות הארבע-עשרה באלפבית העברי. שמה **נו"ן** (**נוּן**). 

## הגייה
מבחינה פונולוגית מייצגת האות נ' עיצור מכתשי אפי קולי (/n/ :IPA). 

בהתאם לחלוקת אותיות האלפבית העברי לחמשת מוצאי הפה, נון נמנית עם חמש האותיות הלשוניות: דטלנ"ת. 

## ייצוג האות נ'
נ' היא אחת מחמש אותיות מנצפ"ך, שמשתנות בסוף מילה. נ' היא אחת מאותיות מ"נפח. כאשר היא בסוף המילה, צורתה היא "ן" (כמו במילה "כן").

נו"ן הפוכה היא היפוך של האות נ' (בכתב ראי), כפי שנכתבת בתשעה מקומות בתנ"ך. צורתה: **׆**.

שם האות נ' בא כנראה מהמילה "דג" בארמית (ראו אמנון).

### התפתחות האות נ'

### ייצוגים מאוחרים
שמאל|ממוזער|300px
[שמאל|ממוזער|300px|האות נ בשתי צורותיה (הרגילה והסופית) מוצגת כאן ב[גופן|גופנים הבאים (מימין לשמאל): פרנק-ריהל, אריאל, דוד, כתב רש"י, כתב סת"ם, כתב, חיים]]

בקוד ASCII מיוצגת האות נ' בערך F0, ובקוד Unicode היא מיוצגת בערך 05E0.
בקוד ASCII מיוצגת האות ן' בערך EF, ובקוד Unicode היא מיוצגת בערך 05DF.

בקוד מורס מיוצגת האות נ' באמצעות הרצף (משמאל לימין): **.-** (קו נקודה).

קובץ:NunBraille.png
הוא ייצוגה של האות נ' בכתב ברייל (אין בכתב ברייל יצוג נפרד לאות ן).

באלפבית צלילי מיוצגת האות נ' באמצעות המילה "**נשר**".

באיתות בדגלי סמפור נ' מיוצגת על ידי דגל אחד הפונה מערבה (שמאלה) ודגל שני הפונה צפון-מערבה.

## שימושים
בגימטריה ערכה 50. ערכה של ן הוא 700, אך השימוש בו אינו נפוץ, והערך 700 מיוצג על ידי הצירוף ת"ש.

בשפה העברית המודרנית שכיחות השימוש באות **נ**' היא כ־3.34% מכלל אותיות האלפבית העברי ושל הצורה הסופית **ן** היא כ־1.27%.

הקיצור נ' פירושו נקבה.

בספרות העברית של ימי הביניים, בהשפעת הערבית, משמש הקיצור ן' לציון בן או אִבְּן, כגון שלמה ן' גבירול.

בסלנג העברי "נון" הוא כישלון (קיצור לנכשל), ובעגה הצה"לית נון-נון הוא כלי רכב להובלת חיילים.

## ראו גם
* ن – האות '''נוּן''' בערבית

## קישורים חיצוניים

קטגוריה:אותיות בעברית
קטגוריה:50 (מספר)
ASCII

**ASCII** (ראשי תיבות של: **American Standard Code for Information Interchange**) הוא קוד לייצוגם של תווים (ספרות, אותיות האלפבית, סימני פיסוק ועוד) בזיכרון מחשב ובקובצי מחשב.
## מבנה
קוד ASCII משמש להצגת אותיות האלפבית הלטיני הפשוט, ללא סימנים דיאקריטיים, המכונים לעיתים אקצנטים. הקוד הוא קידוד תווים של 7 סיביות המכיל 128 תווים (2 בחזקת 7, מספר כל הצירופים הבינאריים של 7 סיביות), בהם 33 תווי בקרה (ירידת שורה, למשל), 52 אותיות הכתב הלטיני (בעיקרון 26 אותיות, כאשר לכל אחת ישנן שתי צורות), 33 סימנים נוספים (כגון סימני פיסוק וסימן הרווח), ו-10 ספרות.

הקוד אינו כולל אותיות בשום אלפבית אחר. בעבר הותאם הקוד לעברית ("קוד ישן") – 27 תווים (כולל אותיות סופיות) תפסו את מקום האותיות הלטיניות הקטנות. גם שפות אחרות הותאמו אליו, למשל עבור גרמנית ויתרו על כמה תווים לטובת יצירת אותיות לטיניות עם סימנים.

כיום תקני ISO מרחיבים תקן זה (בצורתו הבסיסית האמריקאית – לא בצורתו הגרמנית או העברית, למשל), ו־Latin-1, התקן הבסיסי לאנגלית, כולל אותיות לטיניות עם סימנים דיאקריטיים. ISO-8859-8 הוא התקן לעברית המשמש ברוב מערכות המחשב הקיימות.

במרץ 1968 הורה הנשיא לינדון ג'ונסון לסוכנויות פדרליות של ארצות הברית לרכוש אך ורק מחשבים התומכים בקוד ASCII. למשך תקופה מסוימת עוד הייתה ל־ASCII תחרות מצד קוד EBCDIC שפיתחה חברת IBM, אולם עם הזמן ASCII זכתה לעדיפות והייתה לתקן בין-לאומי.

כיום, השימוש ב־ASCII טהור יורד בגלל המעבר ליוניקוד, הכולל אוסף רחב בהרבה של סימנים, ומאפשר ייצוג שפות אחדות במקביל. על אף שישנן תוכנות שאינן מתפקדות באופן אופטימלי עם תו שתופס 2 בתים, קיימים תקנים כגון UTF-8 המאפשרים לתווי ה־ASCII לעבור ללא שינוי.

## טבלת ASCII
קוד ה-ASCII מוצג לעיתים כטבלה המתאימה בין התו לבין המספר שמיצג אותו ולכן מקובל להתייחס להתאמה בשם "**טבלת ASCII**".
בטבלת ה-ASCII שלמטה, מופיעים התווים כאשר הערך הבינארי של כל תו מושג על ידי העמודה השמאלית ביותר שמייצגת את שלוש הספרות הבינאריות השמאליות של המספר, ועל ידי השורה העליונה שמייצגת את ארבע הספרות הימניות של המספר. למשל, הייצוג הבינארי של התו "B" הוא "1000010". צבע הרקע  מייצג תו בקרה, צבע הרקע  מיצג תווים הניתנים להדפסה.

## עברית
בקוד ASCII הוגדרו רק אותיות לטיניות, גדולות וקטנות. כדי להתאימו לעברית הוחלפו האותיות הלטיניות הקטנות באותיות עבריות (בטווח 0x61 עד 0x7A), כך ש-a הוחלפה ל-ב', b הוחלפה ל-ג', וכך הלאה עד z שהוחלפה ל-ת'. כיוון שבאלפבית העברי יש אות אחת יותר מאשר באלפבית האנגלי, קיבלה האות א' את הערך שלפני a, כלומר 0x60. התאמה זו כונתה בהמשך "קוד ישן".

בקוד ASCII מורחב, בן 8 ביטים, בתקן ISO 8859-8 קיבל האלפבית העברי את הטווח 0xE0 עד 0xFA.

בתקן Code page 862  הנמצא בשימוש על ידי מערכת ההפעלה MS-DOS, שאף הוא בן 8 ביטים, קיבל האלפבית העברי את הטווח 0x80 עד 0x9A. בחלונות 3.x וחלונות 9x יש שימוש בקוד Windows-1255 במקום תקן 862, אם כי מערכת ההפעלה מקבלת את תקן 862 כאשר מופעלים יישומי DOS.

## ראו גם
* אמנות ASCII
* Codepage 437

## קישורים חיצוניים

* טבלת ASCII
* 

## הערות שוליים

קטגוריה:קידוד תווים
קטגוריה:תקנים בתקשורת מחשבים
אפלול מצוי

**אפלול מצוי** (שם מדעי: *Eptesicus serotinus*) מין של עטלף בסוג אפלול.

* אורך הגוף: 6.2-8.2 ס"מ
* אורך הזנב: 4.6-5.4 ס"מ
* מוטת כנפיים: 31-38 ס"מ
* משקל: 14-33 גרם
* משך ההיריון: כ-45 יום
* מספר הולדות: 1
* עונת הרבייה: מרץ-אפריל
* מזון: עשים וחיפושיות
* תפוצה: אירופה, אסיה ואפריקה. גם בישראל.

גופו מכוסה פרווה שמצד הגב היא חומה-אפרפרה כהה ובאזור הגחון בהירה. צבע אוזניו וקרומי התעופה שחרחרים. אוזניו קצרות ומעוגלות ולהן תוספת קרומית המקנה לו שמיעה מעולה. הכנפיים ארוכות וחדות וזנבו בולט מחוץ לקרום התעופה. מעופו איטי, משק הכנפיים נשמע היטב. תנועתו באוויר לעבר טרפו משנה כיוונים בהתאם לשלבי איתורו. כשהוא יוצא לצוד, הוא משמיע קולות בחלל, כדי לאתר את החרק, שממנו חוזר הד לאוזני העטלף. הוא מסוגל לאתר את טרפו במדויק ואז צולל לעברו ותופס אותו. פועל בשעות החשכה המאוחרות, כשהוא צד כיחידאי, אך חי בלהקות קטנות בחורשות, שטחי שיחים, עצים חלולים, חורבות, בתים ומערות.

האפלול המצוי נמצא על סף היעלמות מארץ ישראל, ואילו באירופה סובלת אוכלוסייתו מנגע הכלבת.

## קישורים חיצוניים

* אפלול מצוי באתר הרשימה האדומה של IUCN
* אפלול מצוי באתר עמותת מן השדה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:ארץ ישראל: נשפוניים
קטגוריה:בעלי חיים שתוארו ב-1774
קטגוריה:דנמרק: יונקים
קטגוריה:הולנד: יונקים
קטגוריה:סרביה: יונקים
קטגוריה:נשפוניים
Netscape Navigator

250px|ממוזער|קופסה של התוכנה Netscape Navigator
**Netscape Navigator** היה דפדפן אינטרנט קנייני, והדפדפן המקורי של חברת נטסקייפ. הדפדפן היה מוצר הדגל של חברת נטסקייפ, ונחשב לדפדפן האינטרנט הדומיננטי ביותר בעולם מבחינת כמות המשתמשים במהלך שנות ה-90 של המאה ה-20. בתחילת המאה ה-21 השימוש בדפדפן כמעט וחדל לחלוטין בעיקר בשל שימוש מוגבר בדפדפן אינטרנט אקספלורר של מיקרוסופט, וכן משום שהדפדפן לא המשיך להיות חדשני ומוביל טכנולוגית כפי שהיה במהלך שנות התשעים.

בשנת 1997 חבילת התוכנות Netscape Communicator  הפכה לממשיכת דרכה של הדפדפן Netscape Navigator. קוד המקור 4.x של Netscape Communicator שימש כבסיס לחבילת היישומים של מוזילה, אשר פותחה על ידי חברת נטסקייפ, ואשר שמה שונה בהמשך ל־SeaMonkey . חבילת היישומים של מוזילה שפיתחה נטסקייפ שימשה בהמשך גם כבסיס לדפדפן מוזילה פיירפוקס.

בעוד שבשנת 2007 חברת AOL הכריזה שתְפַתחַ מהדורה תשיעית לדפדפן Netscape Navigator, ב-28 בדצמבר 2007 ביטלה AOL את הפיתוח המתוכנן. AOL מאפשרת כיום להורדת גרסאות ישנות של דפדפני האינטרנט של Netscape Navigator.

## ראו גם

* נטסקייפ

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תוכנות שהושקו ב-1994
קטגוריה:דפדפנים
דגי תנין

**דגי תנין** (שם מדעי: Lepisosteidae) הם משפחת דגים יחידה בסדרה **דגים תניניים** (Lepisosteiformes) שבמחלקת מקריני הסנפיר ומקבוצת התמים גרמיים.

שמו של דג התנין ניתן לו בשל חרטומו, הדומה לזה של תנין. אורך ראשו הוא כשליש מאורך גופו. סנפיר הגב והשת של דג התנין נמצאים בבסיס הזנב ויחד עם סנפיר הזנב המעוגל מאפשרים לו תנועה מהירה וזינוק בתווך המים. גופו מכוסה קשקשים עבים. בלסתותיו הארוכות ישנן שיניים גדולות וחדות. בשולי שלפוחית הציפה של דג התנין ישנם שקעים, המגדילים את שטח חילוף הגזים. כדי לנשום, דג התנין עולה לפני המים. תפוצתו של הדג במקווי מים מתוקים באמריקה הצפונית. מזונו הוא דגים ועופות מים. אורך הדג הבוגר הוא . 

דג תנין באורך של כ-3 מטרים זוהה בעבר בצפון אמריקה.

עונת הרבייה היא באביב. הביצים מוטלות על הסלעים שבקרקעית המים. לאחר הבקיעה, הדגיגים ניזונים משק החלמון שבבטנם. הם נצמדים לעלים של צמחיית המים ושוהים שם, עד שהחלמון אוזל ואז הם יוצאים לצוד את טרפם. חוש המגע של חרטומו רגיש מאוד והוא מסוגל לאתר את מזונו גם במים עכורים על ידי מישוש.

חלק ממיני דגי התנין ניצודים כדגי מאכל וגם לדיג ספורט, בשל גודלם המאתגר.

## מיון
* סדרה **דגים תניניים** (*Lepisosteiformes*)
***סוג ללא מקור Beiduyu - נכחד
***סוג ללא מקור לפידוטוס (Lepidotes) - נכחד
***סוג ללא מקור Isanichthys - נכחד
***סוג ללא מקור Scheenstia - נכחד
***סוג ללא מקור Thaiichthys - נכחד
***סוג ללא מקור Araripelepidotes - נכחד
***סוג ללא מקור Pliodetes - נכחד
** משפחה Obaichthyidae - נכחדה
** משפחה **דגי תנין** (*Lepisosteidae*)
*** סוג *Atractosteus*
**** מין דג האליגטור (*Atractosteus spatula*)
**** מין דג-תנין קובני (*Atractosteus tristoechus*)
**** מין דג-תנין טרופי (*Atractosteus tropicus*)
*** סוג *Lepidosteus*
**** מין דג תנין מפוספס (*Lepisosteus oculatus*)
**** מין דג-תנין חוטמני (*Lepisosteus osseus*)
**** מין דג-תנין קצר-חוטם (*Lepisosteus platostomus*)
**** מין דג-תנין פלורידה (*Lepisosteus platyrhincus*)

## גלריה

קובץ:Atractosteus spatula (Alligatorhecht).jpg|דג האליגטור
קובץ:PuertoAristaSanctuary04.JPG|Atractosteus tropicus
קובץ:Longnose gar, Boston Aquarium.JPG|Lepisosteus osseus
קובץ:Spotted gar (3351370489).jpg|דג תנין מפוספס
קובץ:Kaimanfische (Lepisosteus).jpg|דגי תנין מפוספסים


## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ז'ורז' קיווייה
קטגוריה:תמים גרמיים
קטגוריה:בעלי חיים שתוארו ב-1825
קטגוריה:טקסונים קיימים שהתפתחו ביורה עליון
ניסוי בנדורה

**ניסוי בנדורה** הוא ניסוי בתחום הפסיכולוגיה שערך הפסיכולוג אלברט בנדורה עם שתי שותפות נוספות בשנת 1961. הניסוי נועד לאשש את תאוריית הלמידה החברתית, אולם הוא גם מוכיח בדרך כלשהי את השפעת תוכניות הטלוויזיה על האלימות בקרב ילדים. תוצאות הניסוי מאששות את הטיעון כי ישנו קשר סיבתי בין צפייה בטלוויזיה לבין הפגנת אלימות וכי ילדים מחקים התנהגות שהם צופים בה. אם ילדים רואים כי האלימות משתלמת הם דוגלים בה ואם הם רואים כי היא  מביאה לעונש ותגמול שלילי, אזי הם נרתעים ממנה.

## מהלך הניסוי
### חלק ראשון

בחלקו הראשון של הניסוי, חילק בנדורה קבוצת ילדים לשתי קבוצות, לשתיהן נתן לצפות באדם בוגר (במציאות, בטלוויזיה, כדמות מצוירת בסרטון, גבר או אישה) העושה שתי פעילויות שונות בחפצים דומים. קבוצת ילדים אחת צפתה באדם בוגר המכה בובת נחום תקום ומקלל אותה, וקבוצת ילדים שנייה צפתה באדם בוגר המסדר צעצועים בשלווה. 

בשלב שני בנדורה איחד את שתי קבוצות הילדים והכניס אותם לחדר מלא צעצועים ובובות. אחר כך החלו החוקרות בשיטות שונות להרגיז את הילדים עוד ועוד ורשמו את תגובותיהם.

#### תוצאות
רמת התוקפנות של הילדים שהשתייכו לקבוצה שצפתה באדם הבוגר שהפגין אלימות הייתה גבוהה יותר באופן משמעותי מקבוצת הילדים האחרת. חלקם אף שבו על מעשיו של אותו אדם, הכו בבובות והשמיעו צעקות כמוהו.

### חלק שני

בנדורה חילק כיתה לארבע קבוצות, שלוש קבוצות צפו בסרטון של אדם המכה בובה וקבוצה אחת (קבוצת הביקורת) לא צפתה בסרט. הקבוצות היו:
*קבוצה א', שצפתה בסרט, כאשר האדם מקבל חיזוק חיובי.
*קבוצה ב', שצפתה בסרט, כאשר האדם מקבל עונש.
*קבוצה ג', שצפתה בסרט, כאשר האדם לא מקבל תגובה.
*קבוצה ד', שלא צפתה בסרט כלל (קבוצת הביקורת).

לאחר שסיימו, הוכנסה כל הכיתה (כל ארבע הקבוצות), לתוך חדר שבו הייתה הבובה שהופיעה בסרט,
בנדורה ביקש מהם לעשות את מה שראו בסרט.

#### תוצאות

כל הכיתה, 4 הקבוצות, הכו את הבובה, אך ברמות שונות:
*קבוצה א', שצפתה בחיזוק, הייתה הכי אלימה.
*קבוצה ג', שצפתה בסרט ללא כל תגובה, הייתה פחות אלימה (מקבוצה א').
*קבוצה ד', שלא צפתה בסרט הייתה פחות אלימה (מקבוצה ג').
*קבוצה ב', שצפתה בעונש, הייתה הכי פחות אלימה.

### מסקנות

מדרך תגובתם של הילדים, אפשר להסיק כי ילדים הנחשפים לאלימות ללא כל עונש, נהיים אלימים יותר ואדישים יותר לרמת האלימות שלהם.

## קישורים חיצוניים
* (Bandura, Ross & Ross (1961 - המאמר המקורי של בנדורה ושותפותיו כפי שפורסם ב-*Journal of Abnormal and Social Psychology*.
* 

בנדורה
בנדורה
בנדורה
קטגוריה:טלוויזיה
קטגוריה:אלימות